Slovenská nohejbalová asociácia

Slovenská nohejbalová asociácia (skr. SNA) je riadiacim orgánom nohejbalu na Slovensku. Je riadnym členom EFTA aj UNIF. Od roku 1993 do 2010 bola členom FIFTA, ale po nezhodách z nej odstúpila a spolu s ďalšími ôsmimi členmi spoluvytvorila novú medzinárodnú nohejbalovú organizáciu, UNIF.
Organizuje nohejbalové súťaže v kategórii mužov, žien, juniorov a žiakov.

História
Na Slovensko prišiel nohejbal z Čiech, kde vznikol v roku 1922 ako futbal cez šnúru. K nám ho priniesli futbalisti Slavie Praha, ktorí tento šport „objavili“, až po 2. svetovej vojne. V roku 1945 si v Piešťanoch krátili čas na volejbalovom ihrisku kopaním futbalovej lopty cez natiahnutý špagát. Táto netradičná hra zaujala miestnych vodných pólistov a plavcov, ktorí sa k pražským futbalistom pridali a novú hru sa rýchlo naučili.
V roku 1963 odštartovala mestská nohejbalová súťaž v Piešťanoch a uskutočnilo sa aj prvé medzimestské stretnutie Piešťany – Martin. Rok 1963 je považovaný za oficiálny začiatok nohejbalu na Slovensku. Od roku 1968 fungovala pravidelná, ale neoficiálna moravsko-slovenská liga, v ktorej súťažili obe slovenské družstvá. V prvom ročníku zvíťazila Slávia Kroměříž, v ďalších dvoch Piešťany.

V roku 1973 vzniká prvá oficiálna nohejbalová súťaž na Slovensku – 1. slovenská národná nohejbalová liga. Štartovalo v nej 6 družstiev: Kúpele Piešťany, Dukla Martin, Tesla Bratislava, Slovan CHZJD Bratislava, G1M Púchov a Keramoprojekt Trenčín. Prvým víťazom sa stali Kúpele Piešťany. V tom istom roku sa konal aj prvý oficiálny priateľský zápas medzi českým a slovenským nohejbalovým výberom. Česi porazili Slovákov presvedčivo 8:0.

Oficiálny nohejbalový zväz pod názvom Výbor nohejbalového zväzu SÚV ČSZTV vznikol 5. novembra 1974. Jeho prvým predsedom sa stal Igor Rosenberg. Na Slovensku prechádzal systém súťaží od okresných a krajských až po 1. nohejbalovú ligu.
Do roku 1987 sa hrali súťaže osobitne na Slovensku a v Česku. V roku 1987 vzniká (po takmer 12-ročnom úsilí) Česko-slovenský nohejbalový zväz. Od nasledujúceho ročníka (až do zániku Česko-Slovenska v roku 1993), sa organizovali Majstrovstvá Česko-Slovenska, a to turnajovým spôsobom s účasťou prvých troch družstiev z oboch národných líg.

V roku 1987 bola vo Švajčiarsku založená Medzinárodná nohejbalová federácia (IFTA). Členom sa stal aj Česko-slovenský federálny nohejbalový zväz (ČSFNZ).

Súťaže
 Slovenská národná liga (mužov): 12 tímov
 skupina východ: 6 tímov (2024)
 skupina západ: 4 tímov (2024)
 Majstrovstvá SR mužov, žiakov:  (2024)
 Slovenský pohár  mužov, žiakov: (2024)
 Regionálne nohejbalové ligy:
 Prešovská nohejbalová liga: 8 tímov (2022 - 2023)
 Zemplínska nohejbalová liga: 8 tímov (2020)
 Turčianska nohejbalová liga: 10 tímov (2022 - 2023)
 Západoslovenská nohejbalová liga: 12 tímov (2022)
 Dobrá Niva zimná nohejbalová liga: 6 tímov (2022 - 2023)
Kluby
+NK LENOK LevočaNO KAC Jednota KošiceNK ZalužiceNK Belá nad CirochouNK TornaľaNK Dobrá NivaÚTM Nohejbal TrebišovNK AŠK Slávia TrnavaNK MartinNK VinodolNK SliačNK VrbovéNK RevúcaŠK Vrakuňa BratislavaNK RužomberokOŠK NO Moravany nad VáhomŠK Laborec Humenné

Pozri aj
 Slovenské národné nohejbalové družstvo mužov
 Slovenské národné nohejbalové družstvo žien
Slovenský pohár v nohejbale mužov
Slovenský pohár v nohejbale žiakov
Majstrovstvá Slovenska v nohejbale juniorov jednotlivcov
Majstrovstvá Slovenska v nohejbale mužov jednotlivcov
Majstrovstvá Slovenska v nohejbale mužov dvojíc
Majstrovstvá Slovenska v nohejbale mužov trojíc
1.Slovenská nohejbalová liga mužov
Nohejbalista roka

Externé odkazy
 Oficiálna stránka SNA
 Konfederácia športových zväzov SR 

Nohejbal
!
Kategória:Organizácie založené v 1974